**ועדת הרכישות, בישיבתה מיום 31.12.2019 אישרה התקשרות בהליך פטור ממכרז כמפורט להלן:**

**העברת חדר המחשב של בנק הדואר לקריה הדוארית**

לקראת המעבר למודיעין במהלך שנת 2020, בנק הדואר נערך להעברת מערך המחשוב, המהווה נדבך חשוב, רגיש ומרכזי במעבר לקריה הדוארית.

לשם כך, התקשר הבנק עם חברת ייעוץ 'אנרג'יטים', לליווי הבנק משלב המיפוי ובחינת הצרכים ועד לבחירת התהליך האופטימלי לתוכנית המעבר, בהתאם לרגישות הייחודית של מערך המחשוב של בנק הדואר.

לפיכך, בנק הדואר פנה לתים נטקום לקבלת הצעה מחיר, באותם פריטים בהם תים נטקום הינה הספק היחיד (באישור של חברת יב"מ).

לאחר בדיקת סמנכ"ל מערכות מידע, הבהרות והשלמות שהועברו בהתאם לבקשתה, התקבל מסמך נוסף מיב"מ מתאריך 31.12.2019 המעיד כי חברת 'תים נטקום' משמשת כספק יחיד למכירת מוצרי יב"מ ל-4 פריטים המופיעים בהצעה.

אשר על כן, אישרה הועדה התקשרות עם חברת 'תים נטקום' לאחר שפורסמה הודעה בדבר הכוונה להתקשר עם החברה ולא התקבלה כל תגובה.

בהתאם לחוות דעתה של סמנכ"ל מערכות מידע:

1. תחת התקשרות זו לא ניתן לבצע הרחבות שאינן בנושא mf ובכל מקרה נדרש לחזור לועדת הרכישות.

2. יובהר לספק כי העבודה בפרויקט העברת חדר המחשב תהיה תחת גוף האינטגרציה הראשי של הפרויקט, עליו יוחלט בהמשך.

ההתקשרות מאושרת בהתאם לתקנה 3(29) לתקנות חובת המכרזים.